Багуслаўскі фальварак

Гомельская сядзіба, або Багуслаўскі фальварак — помнік сядзібна-паркавай архітэктуры 19 ст. ў г. Гомель, на тэрыторыі былой вёскі Прудок, якая ўвайшла ў межы горада. Уваходзіла ў склад маёнтка Румянцавых, затым Паскевічаў. Размешчана па адрасе вуліца Пасёлак Будзёнаўскі, 17.

Уключала сядзібны дом, драўляны млын, гаспадарчыя пабудовы, парк, сад з сажалкамі, конны завод (быў адкрыты ў 1922). Сядзібны дом з рысамі рамантызму пабудаваны ў 1849 годзе.

Захаваліся сядзібны дом, стайневыя пабудовы, рэшткі алеі з ліпамі.

 Архітэктура 
Цагляны аднапавярховы будынак сядзібнага дома на высокім цокалі. Асноўны аб’ём накрыты двухсхільным дахам з вежавымі выступамі. Фасады прарэзаны прамавугольнымі аконнымі праёмамі ў простых ліштвах і ўмацаваны лапаткамі. У вонкавым аздабленні выкарыстаны арачныя абрамленні вокнаў, разеткі, цягі, люкарны. Стайні маюць розную аб’ёмна-прасторавую кампазіцыю, фасады ўпрыгожаны цаглянымі дэкаратыўнымі элементамі.

 Літаратура 


 Спасылкі 



Катэгорыя:Сядзібы Беларусі
Катэгорыя:Румянцавы
Катэгорыя:Паскевічы
Катэгорыя:Прудок (Гомель)
Катэгорыя:Славутасці Гомеля
Катэгорыя:Будынкі і збудаванні Гомеля
Катэгорыя:Збудаванні Гомеля ў стылі эклектыкі
Катэгорыя:З’явіліся ў XIX стагоддзі